Public procurement notice: Contract Notice
Published: 2019-11-27
Buyer: Duna-Ipoly Nemzeti Park Igazgatóság
Country: HU
Contract type: Works
Procedure: Open procedure
CPV classification: 45210000: Building construction work | 45421000 | 45451300
Submission deadline: 2020-01-20
Award criteria: The most economic tender

Technical requirements: Vállalkozási szerződés a GINOP-7.1.5.-16-2016-00004 kódszámú pályázat keretében megvalósításra kerülő Dunakanyar Látogatóközpont kivitelezési, továbbá a Bergmann Panzió szerkezetkész állapotáig történő állagmegőrző felújítási feladatainak ellátására.
A Duna-Ipoly Nemzeti Park Igazgatóság a 2027 Dömös, Kossuth L. u. 2 sz., 831/4 helyrajzi számú ingatlanon „Látogatóközpont épületegyüttest” kíván létrehozni, a köztes területeken tanösvény kialakítású kerttel. Az új Látogatóközpont épületegyüttese több épületrészből (Főépület, Oktatási-Irodaépület) áll. A területen jelenleg egy épület és több kisebb építmény található. A rossz állapotú építmények elbontásra kerülnek. Az Erdei Iskola (volt Bergmann panzió) épülete pedig felújításra kerül, jelenleg szerkezetkész állapotig.
A Dunakanyar Látogatóközpont projektben a Dömös, Kossuth Lajos u. 2. szám (hrsz. 831/4.) alatti ingatlanon kerül kialakításra a két - egymást metsző - traktusból álló egy szintes, magastetős a főépület (alapterület: 1 030,90 m2), melynek része egy interaktív, élményszerzésen alapuló, a Duna-Ipoly Nemzeti Park területének élőhelyeit, jellemző élőlényeit, és egyéb természeti jelenségeit bemutató, egyedi koncepcióra épülő, mintegy 300 m2-es interaktív kiállítás, mely több egyedi szoftverfejlesztést, valamint több, mechanikus elven működő demonstrációs elemet is tartalmaz. Ezen kívül helyet kap az épületben egy 150 fős konferenciaterem, valamint a nemzeti parki ajándékbolt és a büfé is.
A főépület mellet megépül egy kisebb, egy traktusból álló egy szintes, magastetős épület (alapterület: 321,05 m2) is, melyek foglalkoztatóiban a csoportos foglalkozásokat, illetve kisebb volumenű szakmai találkozókat lehet megtartani. Itt kaptak elhelyezést a kiszolgálóegységek -irodák, raktár, öltőzők, mosókonyha, szolgálati lakás stb.
A Látogatóközpont épületegyüttesének fűtését és hűtését épületenként telepített levegő-víz hőszivattyúval kívánjuk megvalósítani. A Főépület esetén egy kompakt, beépített hidraulikai blokkal rendelkező kültéri hőszivattyú biztosítja a hűtést és a fűtést. Az Iroda-oktatási épület hőellátását egy osztott rendszerű levegő-víz hőszivattyú biztosítja. A két épület közötti különbség fő oka, hogy az Iroda-oktatási épület padlófűtése a megfelelő komfortigények biztosítása érdekében magasabb előremenő hőmérsékletű vízzel üzemel. Épületenként egy-egy 300 l-es beépített levegős hőszivattyúval üzemelő HMV tartályt tervezünk.
A főépület tetejére a villamos hálózatra visszatápláló napelem csoport (HMKE fotovillamos rendszer) került betervezésre, mely a kiserőművi határt meg nem haladóan 22kVA kiépítésben valósul meg, a tetőre helyezendő 84 db polikristályos napelem modullal, tartószerkezettel, modul lefogatókkal. A megtermelt energia a saját hálózatban elhasználható.
A helyi védett építészeti értékként nyilvántartott és védettséget élvező volt Bergmann Panzió épülete jelenleg részben alápincézett, földszint és emelet kialakítású, beépítetlen tetőtérrel. A Panzió összes alapterülete 580, 25 m2, ebből 230,25 m2 a földszint, 236, 54 m2 az emelet és 113, 46 m2 a padlástér.
A volt Panzió épületét jelen vállalkozási szerződés keretein belül fel kell újítani, szerkezetkész állapotra kell hozni. Ez az alábbi munkákat jelenti: összes tartószerkezeti fal, födém, egyéb szerkezet elkészül, vízszigetelési munkák, pince tömedékelése, tető hőszigetelése, héjalása és a homlokzati nyílászárók elkészülnek, külső falak utólagos hőszigetelése és vakolása megtörténik, a közművesítés a panzió faláig elkészül.
A Duna-Ipoly Nemzeti Park Igazgatóság a 2027 Dömös, Kossuth L. u. 2 sz., 831/4 helyrajzi számú ingatlanon „Látogatóközpont épületegyüttest” kíván létrehozni, A Látogatóközpont attrakciójának egyik fő eleme a jellemzően zöldfelületként funkcionáló, több interaktív elemmel kialakítandó kert.
A Látogatóközpont déli főbejárata előtt 50 férőhelyes (ebből 2 db mozgáskorlátozottak, 2 db pedig családok részére fenntartott) személygépkocsi és 2 db autóbusz számára látogatói parkoló, valamint 8 férőhelyes személyzeti parkoló épül. A főépület előtt burkolt fogadó-, és rendezvénytér található. Az épületek jellegéhez igazodva ez a tér urbánusabb jellegű, a várakozást, gyülekezést szolgálja, valamint kisebb rendezvényeknek ad otthont. A konferenciateremhez csatlakozó kis tér rövid idejű kint tartózkodásra szolgál, míg a főépületben található büféhez kapcsolódó cserjesávval határolt gyepes, fás területrész pihenőkert funkciót lát el.
A sétálóút nyugati oldalán helyezkedik el a sport-, és rendezvénykert. Ez a terület elsősorban nagy, gyepes felület, melyet dús növénytelepítés szegélyez és választ le a későbbiekben erdei iskolaként átalakítani kívánt egykori panzióépületétől és az ahhoz kapcsolódó 12 férőhelyes személyzeti parkolótól.
A sétaúttól keletre található a Látogatóközpont attrakciójának egyik fő eleme, a kert interaktív programokat kínáló része. Ez a kertrész tartalmazza a Duna tanösvényt, mely egy akadálymentes fa pallósoron (#500 m2) halad. Itt egy ivókút jelképezi a Duna forrását, továbbá a Duna felső folyását is szimbolizálva egy Kneipp ösvény is kialakításra kerül. A tanösvény mellett 3 egységes méretű, gerenda szerkezetű kültéri foglalkoztató pavilon kerül kialakításra. A tanösvény végénél a Duna-delta torkolatát szimbolizáló, fóliával szigetelt medrű tisztavizű tó (Duna-delta tó) kerül elhelyezésre. A tó felülete # 240 m2, vízmélysége változó: 0,30 - 1,50 m.
Az itt létesítendő vízfelülethez kötődő, illetve a környék madarainak megfigyelésére 2 darab megmászható detektívüveges madárles is elhelyezésre kerül.
A kert délkeleti sarkában kell kialakítani egy fa karámkerítéssel körbevett állatbemutatót (juh). A karámon belül akolt, kívül pedig szénatárolót kell elhelyezni, a részlettervek alapján, vörösfenyőből építve.
A kertet indirekt parkvilágító lámpatestek és alacsony fénypontmagasságú LED-es pollerlámpák világítják meg.

Eligibility requirements: Kizáró okok: Valamennyi rész esetében: — Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) - (2) bekezdésében felsorolt kizáró okok valamelyike fennáll. Az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki a) a kizáró okok hatálya alá tartozik; b) részéről a kizáró ok az eljárás során következett be. Alkalmatlan az ajánlattevő, amennyiben nem szerepel az Étv. szerinti, építőipari kivitelezési tevékenységet végzők névjegyzékében, vagy a nem Magyarországon letelepedett gazdasági szereplők esetén a letelepedése szerinti ország nyilvántartásában vagy a letelepedése szerinti országban előírt engedéllyel, jogosítvánnyal, vagy szervezeti, kamarai tagsággal. A 62. § (1) bekezdés b) és f) pontjában említett kizáró okok kivételével bármely egyéb kizáró ok fennállása ellenére az ajánlattevő, alvállalkozó vagy alkalmasság igazolásában részt vevő gazdasági szereplő nem zárható ki a közbeszerzési eljárásból, amennyiben a Közbeszerzési Hatóság a Kbt. 188. § (4) bekezdése szerinti - vagy bírósági felülvizsgálata esetén a bíróság a 188. § (5) bekezdése szerinti - jogerős határozata kimondta, hogy az érintett gazdasági szereplő az ajánlat benyújtását megelőzően olyan intézkedéseket hozott, amelyek a kizáró ok fennállásának ellenére kellőképpen igazolják a megbízhatóságát. Ha a Közbeszerzési Hatóság a 188. § (4) bekezdése szerinti - vagy bírósági felülvizsgálata esetén a bíróság a 188. § (5) bekezdése szerinti - jogerős határozata kimondja az adott kizáró ok hatálya alatt álló gazdasági szereplő megbízhatóságát, az ajánlatkérő mérlegelés nélkül köteles azt elfogadni. A jogerős határozatot a gazdasági szereplő az egységes európai közbeszerzési dokumentummal egyidejűleg köteles benyújtani.(Kbt. 64. §) Igazolási mód: Valamennyi rész esetében: A Kbt. 67. § (1) bekezdésében foglaltak alapján az ajánlattevő ajánlatában köteles a kizáró okok fenn nem állása tekintetében az egységes európai közbeszerzési dokumentumba foglalt nyilatkozatát benyújtani. Az igazolások benyújtására felhívott ajánlattevőknek az alábbiak szerinti kell igazolni, hogy velük szemben az előírt kizáró okok nem állnak fenn: Magyarországon letelepedett ajánlattevőknek a kizáró okok hiányát a 321/2015. (X. 30.) Korm. rendelet 8. §-aiban foglaltak szerint kell igazolni. Nem Magyarországon letelepedett ajánlattevőknek a kizáró okok hiányát a 321/2015. (X. 30.) Korm. rendelet 10. §-aiban foglaltak szerint kell igazolni. A kizáró okok hiányának igazolása során a 321/2015. (X. 30.) Korm. rendelet 12-16. §-aiban foglaltak megfelelően irányadóak. A Kbt. 67. § (4) bekezdése alapján az ajánlattevőnek nyilatkoznia kell, hogy a szerződés teljesítéséhez nem vesz igénybe a Kbt. 62. §-a szerinti kizáró okok hatálya alá eső alvállalkozót. A 321/2015. (X. 30.) Korm. rendelet 15. § (1) bekezdés alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot köteles benyújtani a Kbt. 62. §-ában foglalt kizáró okok hiányának igazolása érdekében. A Kbt. 65. § (1) bekezdés c) pontja, a 321/2015. (X.30.) Korm. rendelet 26. § (1) bek. a) pontja és a 322/2015. (X. 30.) Korm. rendelet 21. § (1) bekezdése alapján ajánlatkérő előírja az építőipari kivitelezési tevékenységet végző gazdasági szereplők vonatkozásában az Étv. szerinti, építőipari kivitelezési tevékenységet végzők névjegyzékében szereplés követelményét. A nyilvántartásban szereplés tényét -amennyiben a Kbt. 69. § (11) bekezdés szerinti nyilvántartásokban a vonatkozó adatok, illetve tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak az egyszerű másolatban történő benyújtásával szükséges igazolni.